sagorsarker/bangla-wikipedia huggingface dataset:
কাতারের পরামর্শক পরিষদ

পরামর্শক পরিষদ ( ; শুরা কাউন্সিল নামেও পরিচিত) হলো কাতার রাজ্যের আইন প্রণয়নকারী সংস্থা, যার ৪৫ জন সদস্য রয়েছে। ২০২১ সালের কাতারি সাধারণ নির্বাচনের পর, এর ৩০ জন নির্বাচিত সদস্য এবং ১৫ জন নিযুক্ত সদস্য রয়েছে। সংস্থাটি কেবলমাত্র প্রধানমন্ত্রীকে প্রশ্ন করতে পারে, যিনি কাতারের আমির দ্বারা নিযুক্ত হন, তার নীতির বিষয়ে যদি দুই-তৃতীয়াংশ সদস্য সম্মত হন, যা অসম্ভাব্য যে এক-তৃতীয়াংশ সদস্য আমির দ্বারা নিযুক্ত হন।
পরিষদটি ১৯৭২ সালের এপ্রিল মাসে ২০ জন নিযুক্ত সদস্য নিয়ে গঠিত হয়। ১৯৭২ সালের মে মাসে প্রথম পরামর্শক সমাবেশের বৈঠক অনুষ্ঠিত হয়, যার সময় সাইয়েদ আজিজ বিন খালিদ আল ঘানিম পরিষদের প্রথম চেয়ারম্যান নির্বাচিত হন। বৈঠকে অংশ নেওয়া ২০ জন সদস্য ছাড়াও শেখ খলিফা বিন হামাদ আল থানি এবং বিদেশি বিশিষ্ট ব্যক্তিরাও উপস্থিত ছিলেন।
প্রত্যক্ষ গণভোটের মাধ্যমে ২০০৩ সালের এপ্রিলে অনুমোদিত কাতারের সংবিধান একটি আইন প্রণয়ন সংস্থা তৈরি করেছে যার সদস্যবৃন্দের দুই-তৃতীয়াংশ সর্বজনীন ভোটাধিকার দ্বারা নির্বাচিত এবং এক-তৃতীয়াংশ আমির দ্বারা নিযুক্ত নিযুক্ত হবে। সংবিধান অনুযায়ী, আইনসভার তিনটি ক্ষমতা থাকবে: জাতীয় বাজেট অনুমোদন করা (কিন্তু প্রস্তুত নয়); অনাস্থা ভোটের মাধ্যমে মন্ত্রীদের কর্মক্ষমতা পর্যবেক্ষণ করা; এবং প্রস্তাবিত আইনের খসড়া, আলোচনা এবং ভোট দিতে, যা শুধুমাত্র দুই-তৃতীয়াংশ সংখ্যাগরিষ্ঠের ভোট এবং আমিরের অনুমোদনের মাধ্যমে আইনে পরিণত হয়।
পরামর্শমূলক সমাবেশের নিম্নলিখিত কাজ রয়েছে:
পরামর্শক পরিষদের বর্তমান চেয়ারম্যান হাসান বিন আবদুল্লাহ আল-ঘানিম।
! style="background-color:#E9E9E9;text-align:left;vertical-align:top;" width=350|সদস্য
! style="background-color:#E9E9E9;text-align:right;" |আসন
স্পিকার
ডেপুটি স্পিকার
প্রতিবেদক
নির্বাচিত সদস্য
১ এপ্রিলের একটি বিবৃতি অনুসারে ২০০৬ সালে ঘোষণা করা হয় যে ২০০৭ সালে আইনসভা নির্বাচন অনুষ্ঠিত হবে; তৎকালীন প্রথম ডেপুটি প্রিমিয়ার এবং পররাষ্ট্রমন্ত্রী হামাদ বিন জসিম বিন জাবের আল থানি, যিনি পরে কাতারের প্রধানমন্ত্রী হন। এটি স্থগিত করা হয় এবং সমস্যাটি অধ্যয়নের জন্য একটি উপদেষ্টা কমিটি গঠন করা হয়। আইন পরিষদ জুন ২০১০ এর জন্য নির্বাচনের সময় পুনঃনির্ধারণ করেছে। ২০১০ সালে নির্বাচন হয়নি।
২০১১ সালের নভেম্বরে আমির ঘোষণা করেন যে নির্বাচন ২০১৩ সালে অনুষ্ঠিত হবে কিন্তু অবসর গ্রহণকারী আমির হামাদ বিন খলিফা আল থানি তার পুত্র তামিম বিন হামাদ আল থানির কাছে ক্ষমতা হস্তান্তর করার আগে সেগুলি স্থগিত করা হয়। পরামর্শক পরিষদের মেয়াদ ২০১৬ পর্যন্ত বাড়ানো হয়।
২০১৭ সালের নভেম্বরে আমির তামিম বিন হামাদ আল থানি ৪৫-সদস্যের পরিষদে চারজন মহিলাকে নিয়োগ করেন, যার মাধ্যমে প্রথমবারের মতো মহিলারা পরিষদে অংশ নেন।
যাইহোক, নির্বাচন ২০১৮ পর্যন্ত স্থগিত করে পূর্ববর্তী মেয়াদ আবার বাড়ানো হয়। ২০১৯ সালের অক্টোবরে আমির প্রধানমন্ত্রী খালিদ বিন খলিফা বিন আব্দুল আজিজ আল থানির সভাপতিত্বে নির্বাচন আয়োজনের জন্য একটি কমিটি গঠনের আদেশ জারি করেন। ২০২০ সালের নভেম্বরে আমির ২০২১ সালের অক্টোবরে নির্বাচন করার প্রতিশ্রুতি দেন। ২০২১ সালের কাতারি সাধারণ নির্বাচন ২০২১ সালের ২ অক্টোবর অনুষ্ঠিত হয়।
মুক্তিকা উপনিষদ

মুক্তিকা উপনিষদ (সংস্কৃত: मुक्तिका उपनिषद्) বা মুক্তিকা বলতে ১৮৮৩ খ্রিস্টাব্দ থেকে মুদ্রিত আকারে তেলুগু ভাষায় সংকলিত একশত আটটি উপনিষদকে বোঝায়। কিছু কিছু উপনিষদের রচনাকাল অজানা, আবার কিছু কিছু আনুমানিক ৮০০ খ্রিষ্টপূর্বাব্দ থেকে শুরু। মুখ্য উপনিষদ খ্রিষ্টপূর্ব প্রথম সহস্রাব্দে,  অধিকাংশ যোগ উপনিষদ সম্ভবত ১০০ খ্রিষ্টপূর্বাব্দ থেকে ৩০০ খ্রিস্টাব্দ সময়কালে, এবং সন্ন্যাস উপনিষদগুলির মধ্যে সাতটি ৩য় শতাব্দীর আগে রচিত।
উপনিষদগুলো রাম ও হনুমানের মধ্যে কথোপকথনের অংশ, যেগুলো কৈবল্য বা মোক্ষের বিষয়ে অনুসন্ধান নিয়ে কাজ করছে। উপনিষদের অন্যান্য সংগ্রহের মধ্যে রয়েছে, ৫০টি ফার্সি ভাষার সংকলন, ৫২টি কোলব্রুক সংগ্রহ, এবং ৫২টি নারায়ণের সংগ্রহ।
মুক্তিকা উপনিষদের শ্রেণিবিভাগ ও সংখ্যা রহস্যময়। নিন্মে শ্রেণিবিভাগ ও সংখ্যা উল্লেখ করা হলো:
উপনিষদগুলির ১০টি ঋগ্বেদের, ১৬টি সামবেদের, ১৯টি শুক্ল যজুর্বেদের, ৩২টি কৃষ্ণ যজুর্বেদের এবং ৩১টি অথর্ববেদের সাথে যুক্ত।
নিন্মে মুক্তিকা ক্রম অনুসারে উপনিষদ এর নাম ও ক্রম উল্লেখ করা হলো:
আর্দশির প্রাসাদ

অর্দাশির পাপাকানের প্রাসাদ () হল ইরানের ফিরুজাবাদ (পেরোজ), ফর্স প্রদেশে অবস্থিত একটি সাসানীয় প্রাসাদ-দুর্গ যা পাহাড়ের ঢালে অবস্থিত। এটি সাসানীয় সাম্রাজ্যের রাজা প্রথম আর্দশির কর্তৃক ২২৪ খ্রিস্টাব্দে নির্মিত। পারস্যের প্রাচীন শহর গোর থেকে উত্তরে, এবং কালেহ দোখতার (আক্ষরিক অর্থ "কুমারীর প্রাসাদ") থেকে প্রায় দক্ষিণে অবস্থিত প্রাসাদটি "আরদেশির-ই-বাবাকান প্রাসাদ", "আরদেশীর বাবাকানের প্রাসাদ", "কাসর-এ আরদাশির-ই বাবাকান" ও "আটাশ-কাদেহ ফিরুজাবাদ" নামেও পরিচিত। প্রাসাদটি যেখানে অবস্থিত সেই প্রাচীন শহরটির নামকরণ করা হয় "পেরোজ" (আক্ষরিক অর্থে বিজয়ী), পরে আরদাশির শেষ পার্থিয়ান রাজা আরদাভানকে উৎখাত করে সাসানীয় সাম্রাজ্য প্রতিষ্ঠা করেন। পেরোজকে আরব বিজয়ের পর থেকে ফিরোজ বলা হয় এবং নামটি এখনও প্রচলিত রয়েছে। আধুনিক শহর ফিরুজাবাদ তাই পারস্য ইতিহাসে তাৎপর্যপূর্ণ স্থান নিয়েছে।
ইরানি-মুসলিম ঐতিহাসিক, ইবনে ইস্তাখরি, স্থানটিকে সাসানীয় রাজবংশের সময় নির্মিত একটি অগ্নি মন্দির হিসেবে উল্লেখ করেছেন। অন্যান্য পণ্ডিত, ইতিহাসবিদ এবং প্রত্নতাত্ত্বিকরা স্থানটিকে পার্থিয়ান যুগের শেষের দিকে বা সাসানীয় যুগের প্রথম দিকে আর্দেশির দ্বারা নির্মিত প্রাসাদ বলে প্রতিবেদন করেছেন।
কাঠামোটি প্রস্থে এবং দৈর্ঘ্যে । ইওয়ানটি উঁচু, যদিও এটি বর্তমানে আংশিকভাবে ভেঙে পড়েছে। কাঠামোটিতে তিনটি গম্বুজ রয়েছে, অন্যান্য বৈশিষ্ট্যগুলির মধ্যে যা এটিকে তার পূর্বসূরি দেজ দোখতারের নিকটবর্তী দুর্গের চেয়ে কিছুটা অধিক বিস্তৃত এবং আরও মহৎ করে তুলেছে। যদিও, মনে হয় যে প্রতিরক্ষা উদ্দেশ্যে একটি সুরক্ষিত কাঠামোর চেয়ে কম্পাউন্ডটি প্রথম আর্দাশিরের রাজকীয় ভাবমুর্তি প্রদর্শনের জন্য নকশা করা হয়েছিল। এই কারণেই সম্ভবত কাঠামোটিকে "দুর্গ" না বলে একটি "প্রাসাদ" হিসাবে উল্লেখ করা যৌক্তিক, যদিও এর ঘেরে বিশাল দেয়াল রয়েছে (গালেহ দোখতারের চেয়ে দ্বিগুণ পুরু), এবং এটি একটি অন্তর্ভুক্ত কাঠামো। স্থাপত্য নকশা থেকে, মনে হয় প্রাসাদটি একটি সামাজিক জমায়েতের স্থান ছিল যেখানে অতিথিদের রাজকীয় সিংহাসনের সাথে পরিচয় করিয়ে দেওয়া হতো।
এই প্রাসাদের সম্পর্কে বিশেষ আকর্ষণীয় বিষয় হল, এর স্থাপত্য নকশা ঠিক পার্থিয়ান বা এমনকি সাসানীয় শ্রেণীর মধ্যে পড়ে না; বরং নকশাটি ফর্সের স্থপতিদের জন্য একটি অনন্য নকশা।
প্রাসাদটি একটি মনোরম পুকুরের পাশে নির্মিত হয়েছিল যা একটি প্রাকৃতিক ঝরনা দ্বারা বেষ্টিত ছিল, সম্ভবত এটি পারস্যের জল এবং বৃদ্ধির দেবী, অনাহিতার সাথে সম্পর্কিত। বসন্ত কালে একটি রাজকীয় বাগান প্রতিপালিত হয়েছে বলে মনে করা হয়, একইভাবে সাইরাস তার বাগান (বুস্তান) পাসারগাডে তৈরি করেছিলেন। পুকুরটি দুপাশে হেলানো ছিল, রাজদরবারের অতিথিরা সন্ধ্যা উপভোগ করার জন্য যা ছিল পাকা শানের মেঝে দিয়ে ঘেরা।
কাঠামোটি স্থানীয় শিলা এবং মর্টার দিয়ে তৈরি করা হয়েছিল এবং ভিতরের অংশে প্লাস্টারওয়ার্ক ছিল। এর অভ্যন্তরীণ নকশার শৈলী পার্সেপোলিসের তাছারা প্রাসাদের সাথে তুলনীয়।
ফরাসি প্রত্নতত্ত্ববিদ, জেন ডিউলাফয় তার স্বামী মার্সেল-অগাস্ট ডিউলাফয়ের সাথে স্থানটি পরিদর্শন করেন এবং "লা পার্সে, লা চ্যাল্ডি এট লা সুসিয়ান" গ্রন্থে এটি বর্ণনা করেন।
১৯৩৪ সালের ফেব্রুয়ারিত, রবার্ট বায়রন সেখানে ছিলেন এবং "দ্য রোড টু অক্সিয়ানা" বইইয়ে এ-সম্পর্কে লিখেছেন। বায়রন প্রাসাদটিকে স্কুইঞ্চের আদিরূপ হিসাবে অন্তর্ভুক্ত করার জন্য বিবেচনা করেছিলেন। তার মতে, সেন্ট পিটারের ব্যাসিলিকা এবং তাজমহলের মতো ভবনগুলি স্কুইঞ্চ এবং পেন্ডেন্টিভ ধারণা ব্যতিত নির্মাণ সম্ভব হতো না।
১৯৯৭ সালে ইউনেস্কো বিশ্ব ঐতিহ্যবাহী স্থান হিসাবে ফিরোজাবাদ এবং এর আশেপাশের অর্দাশির প্রাসাদ এবং অন্যান্য স্থানগুলিকে অস্থায়ীভাবে তালিকাভুক্ত করে।
সিদ্ধার্থ আনন্দ

সিদ্ধার্থ আনন্দ (জন্ম ৩১ জুলাই ১৯৭৮) ভারতীয় হিন্দি ভাষার (বলিউড) চলচ্চিত্রের একজন প্রযোজক, লেখক এবং পরিচালক। তিনি অ্যাকশন থ্রিলার চলচ্চিত্র ব্যাং ব্যাং! (২০১৪), "ওয়ার" (২০১৯) এবং "পাঠান" (২০২৩) পরিচালনার জন্য সর্বাধিক পরিচিত।
অ্যাকশন থ্রিলার চলচ্চিত্র ছাড়াও, তিনি "হাম তুম" (২০০৪), "সালাম নমস্তে" (২০০৫), "বাচনা এ হাসিনো" (২০০৮) এবং "অঞ্জনা আঞ্জানি" (২০১০) নামে কয়েকটি রোমান্টিক কমেডি চলচ্চিত্র পরিচালনা ও চিত্রনাট্য করেছেন।
সহকারী পরিচালক হিসেবে
জাতীয় আইনি পরিষেবা দিবস

জাতীয় আইনি পরিষেবা দিবস – ১৯৮৭ খ্রিস্টাব্দের ভারতীয় আইনি পরিষেবা সম্পর্কিত আইন - 'লিগ্যাল সার্ভিসেস অথরিটিস অ্যাক্ট, ১৯৮৭' প্রণয়নকে স্মরণে রেখে প্রতি বৎসর ৯ নভেম্বর তারিখে  উদযাপিত হয়। এই আইনের বিভিন্ন ধারায় সাধারণ মানুষের কাছে  আইনি পরিষেবা পাওয়ার অধিকার সম্পর্কে মানুষকে অবগত করানোর জন্য এই এই বিশেষ দিনটি প্রতি বছর সারা দেশে আয়োজিত হয়।
বিশ্বের বহু দেশে, মধ্যস্থতা এবং আইনি পরিষেবার মতো 'প্রো-বোনো' অর্থাৎ বিনা মূল্যে বা স্বল্প বা নায্য মূল্যে আইনি পরিষেবা উদ্যোগগুলি সাধারণত বিচ্ছিন্ন বা এলোমেলো আবার অনেক ক্ষেত্রে চাহিদার অভাবসহ বিভিন্ন কারণে নিষ্ক্রিয়ই হয়ে যায়। ভারতে সাধারণ মানুষ ভাবেন, আইনি পরিষেবা এক দীর্ঘ মেয়াদ বিষয় এবং প্রচুর ঝঞ্ঝাটের ও অর্থকরী ক্ষতির বিষয়।
তার উপর বিকল্প বিরোধ নিষ্পত্তি পদ্ধতি যেমন, লোক আদালত, মধ্যস্থতা এবং বিনামূল্যে আইনি সহায়তা প্রদানের প্রক্রিয়াটিকে সহজতর করার জন্য আগে কোনো বিশেষ আইন ছিল না। আইনি সাম্যের আদর্শকে প্রাধান্য দিয়ে ১৯৮৭ খ্রিস্টাব্দের ১১ অক্টোবর  'আইনি পরিষেবা কর্তৃপক্ষ আইন' বিধিবদ্ধ ভাবে প্রণয়ন করা হয় এবং আইনটি ১৯৯৫ খ্রিস্টাব্দের ৯ নভেম্বর তারিখে কার্যকর হয়। এই আইনবলে স্বশাসিত সংস্থা - কেন্দ্রীয় স্তরে 'জাতীয় আইনি পরিষেবা অধিকার সংস্থা বা কর্তৃপক্ষ' (NALSA) ১৯৯৫ খ্রিস্টাব্দের ৫ ডিসেম্বর গঠিত হয়। NALSA বিনামূল্যে আইনি সহায়তা এবং দুর্বল ও অনগ্রসর মানুষদের পরামর্শ, মধ্যস্থতার মাধ্যমে মামলার নিষ্পত্তির এবং বন্ধুত্বপূর্ণ কার্যক্রম গ্রহণ করে।   ভারতের বিভিন্ন আদালতের  জমে থাকা অভিযোগ, মামলার নিষ্পত্তির পাশাপাশি অভাবী মামলাকারীদের জন্য ন্যায়বিচারেরও এক অনন্য প্রচেষ্টা এটি। ১৯৯৫ খ্রিস্টাব্দের ৯ নভেম্বর ভারতে প্রথম  জাতীয় আইনি পরিষেবা দিবস পালিত হয়েছিল। আইনি পরিষেবা প্রদানের সুবিধা সমাজের সমস্ত স্তরের মানুষের মধ্যে ছড়িয়ে দিতে এবং উপলব্ধ করে তুলতে বিশ্বের বিভিন্ন দেশের মতো ভারতেও প্রতিটি রাজ্যে স্থাপিত হয়েছে লোক আদালত, মধ্যস্থতাকারী এবং আইনি সহায়তা কেন্দ্র। এখন আইনি পরিষেবা বলতে বোঝায় আদালত কর্তৃক যে কোনো বিষয়ে মামলা পরিচালনা এবং আইনি পরামর্শ দানের বিষয়টিকেই আইনি পরিষেবা বলা হয়। আগে একেই বলা হতো আইনি সাহায্য। ক্রমে এই সংস্থা রাজ্যস্তর এবং জেলাস্তরে ছড়িয়ে পড়ে। সমস্ত স্তরেই জাতীয় আইনি পরিষেবা দিবস পালিত হয়।
লিগ্যাল সার্ভিসেস অথরিটিস অ্যাক্টের অধীনে বিভিন্ন ধারা এবং মামলাকারীদের অধিকার সম্পর্কে জনগণকে সচেতন করার জন্য আইনি পরিষেবার দিবসের আয়োজন হয়। প্রতিটি অধিক্ষেত্র লোক আদালত, আইনি সহায়তা শিবির এবং আইনি সহায়তা কর্মসূচির আয়োজন করে।
ইবনে ইমাম

ইবনে ইমাম (১৯৩২ - ২৭ নভেম্বর ২০০৯) ছিলেন একজন ভারতীয় বাঙালি সাহিত্যিক। বাঙালি মুসলমান সাহিত্যিকমহলে তিনি "রসরাজ" হিসাবে পরিচিত ছিলেন।
ইবনে ইমামের জন্ম ব্রিটিশ ভারতের অধুনা পশ্চিমবঙ্গের হুগলি জেলার রামনগরে। পিতা আলি মুহাম্মদ এবং মাতা আজিজা খাতুন। পরে তাদের স্থায়ী আবাস ছিল কলকাতার ঝাউতলা লেনে। প্রচারবিমুখ লেখক হিসাবে সাহিত্যচর্চা করেছেন। স্বাধীনোত্তর বাংলায় বিশেষকরে কলকাতায় তিনি বাঙালি মুসলমানদের সাহিত্যচর্চায় উৎসাহ দিতেন। তিনি নিজে রম্যরচনায় সিদ্ধহস্ত ছিলেন। তিনি 'জাগরণ' 'নতুন গতি',আবদুল আযীয আল আমান সম্পাদিত "কাফেলা" পত্রিকার সঙ্গে যুক্ত ছিলেন। ষাট-সত্তরের দশকে তার লেখা 'মিনাবাজার', 'সরাইখানা যাত্রী' পাঠকমহলে বিশেষ সমাদৃত হয়। তার লেখার প্রধান বিষয় ছিল বাঙালি মুসলমানদের জীবন। এছাড়াও তিনি নবির জীবনের নানা ঘটনা লিখেছেন। তন্মধ্যে তার "কুঁড়ে ঘরের রাজা" বিশেষ প্রশংসিত হয়। তার অন্যান্য রচনাগুলি হল-
তবে তার আরো অগ্রন্থিত রচনা বিভিন্ন পত্র পত্রিকায় ছড়িয়ে আছে।
ইবন ইমাম সাহিত্যসৃষ্টির জন্য "কাফেলা" ও 'নতুন গতি' পুরস্কার লাভ করেছেন।
প্রচারবিমুখ এই বাঙালি সাহিত্যিক ম্যালিগন্যান্ট ম্যালেরিয়ায় আক্রান্ত হন। দীর্ঘদিন চিকিৎসাধীন ছিলেন কলকাতার এক বেসরকারি নার্সিংহোমে। ২০০৯ খ্রিস্টাব্দের ২৭ নভেম্বর শেষ নিঃশ্বাস ত্যাগ করেন।
মিয়ানমারে ইসলাম

মিয়ানমারে ইসলাম বৌদ্ধ ও খ্রিস্টধর্মের পরে তৃতীয় বৃহত্তম ধর্ম। ২০২১ সালের পিউ রিসার্চ সেন্টারের তথ্যমতে, মিয়ানমারের মুসলিম জনসংখ্যা প্রায় ২৩,৯১,৭৬৭ জন, যা মোট জনসংখ্যার ৪.৩% গঠন করে। দেশটির অধিকাংশ মুসলিম মূলত নির্যাতিত রোহিঙ্গা মুসলিম জাতিগোষ্ঠীর অন্তর্ভুক্ত। ১৯৬২ সাল থেকে শুরু হওয়া রোহিঙ্গা নির্যাতনের ফলে লাখ লাখ মুসলমান মিয়ানমার ত্যাগ করে পার্শ্ববর্তী দেশসমূহে পালিয়ে গেছেন। বিশেষ করে পার্শ্ববর্তী মুসলিম দেশ বাংলাদেশে প্রায় ৬,৫৫,০০০ থেকে ৭,০০,০০০ জন রোহিঙ্গা শরণার্থী হিসেবে আছেন।
বিভুতি লাহা

বিভূতি লাহা (৬ নভেম্বর ১৯১৫ - ৪ জুন ১৯৯৭) ছিলেন একজন ভারতীয় বাঙালি চিত্রগ্রাহক, চলচ্চিত্র পরিচালক ও ছবি প্রযোজক। উনি অগ্রদূত গোষ্ঠীর অন্যতম সদস্য ছিলেন।
চিন ন্যাশনাল আর্মি

চিন ন্যাশনাল আর্মি ( ; সংক্ষেপে CNA) হলো মিয়ানমারের (বার্মা) একটি চিন জাতিগত সশস্ত্র সংগঠন। এটি চিন ন্যাশনাল ফ্রন্ট (সিএনএফ) এর সশস্ত্র শাখা এবং দুটি সংগঠনই ২০ মার্চ ১৯৮৮ সালে প্রতিষ্ঠিত হয়। সিএনএ জানুয়ারী ২০১২ তারিখে মিয়ানমার সরকারের সাথে একটি যুদ্ধবিরতি চুক্তি স্বাক্ষর করে।
সিএনএ হল ইউনাইটেড ন্যাশনালিটিজ ফেডারেল কাউন্সিলের সদস্য। এটি বিরোধী দলগুলির একটি জোট যার লক্ষ্য মিয়ানমারে একটি ফেডারেল ব্যবস্থা প্রতিষ্ঠা করা বা দেশের বিভিন্ন জাতিগত সংখ্যালঘুদের মধ্যে স্বায়ত্তশাসন ও শান্তি প্রতিষ্ঠা করা।
চিন ন্যাশনাল ডিফেন্স ফোর্স

চিন ন্যাশনাল ডিফেন্স ফোর্স (; সংক্ষেপে CNDF) হলো মায়ানমারের একটি চিন জাতিগত সশস্ত্র সংগঠন। এটি চিন ন্যাশনাল অর্গানাইজেশনের (সিএনও) সশস্ত্র শাখা এবং দুই সংঠনই ১৩ই এপ্রিল ২০২১ সালে প্রতিষ্ঠিত হয়। এটি ১লা ফেব্রুয়ারির পর মিয়ানমার সেনাবাহিনীর অভ্যুত্থানের প্রতিক্রিয়া হিসেবে মিয়ানমারের চিন রাজ্যে গঠিত সশস্ত্র গোষ্ঠীগুলির মধ্যে একটি।
ছোটতুলাগাঁও মহিলা কলেজ

ছোটতুলাগাঁও মহিলা কলেজ ২০১৪ সালে “শিক্ষিত নারী আলোকিত জাতি” এ স্লোগানকে সামনে রেখে বাংলাদেশর কুমিল্লা জেলার বরুড়া এলাকায় প্রতিষ্ঠিত হয়। কলেজটির প্রতিষ্ঠাতা বাংলাদেশের একজন বিশিষ্ট শিল্পপতি আলহাজ্ব ইঞ্জিনিয়ার আতিকুর রহমান।<br>
ছোটতুলাগাঁও মহিলা কলেজ থিম সং
এই কলেজে এইচএসসি/ ইন্টার লেভেলে নিম্নোক্ত বিভাগসমুহে পাঠ্যক্রম পরিচালনা করা হয়।
বর্তমানে কলেজটিতে মোট ১৯ জন শিক্ষক আছেন বিভিন্ন বিভাগে।
এই কলেজে ছাত্রীদের জন্য রয়েছে সর্বোচ্চ নিরাপত্তা সহকারে হোস্টেল ব্যবস্থা। এই হোস্টেলে থাকার জন্য ছাত্রীদের গুনতে হয় শুধুমাত্র খাবার / মিল খরচ। এই হোস্টেলে কোন মাসিক ফি দিতে হয় না।  গরীব মেধাবী শিক্ষার্থীদের জন্য খাবার খরচও সম্পূর্ণ ফ্রি।
মাই শিরাইশি

উচ্চ বিদ্যালয় থেকে স্নাতক হওয়ার পর, শিরাইশি সঙ্গীত কলেজে যোগ দেন কারণ তিনি একজন গায়ক হতে চান। পরে, তার একজন শিক্ষক তাকে নগিজাকা৪৬ -এর জন্য অডিশন দিতে রাজি করান। 
শিরাইশির গানের কেরিয়ার শুরু হয়েছিল যখন তিনি ২১ আগস্ট ২০১১-এ প্রথম প্রজন্মের একেবি৪৮-এর অফিসিয়াল প্রতিদ্বন্দ্বী দল, নগিজাকা৪৬-এর একজন সদস্য হিসেবে গৃহীত হন। ২২ ফেব্রুয়ারী ২০১২-এ দলের প্রথম একক "গুরুগুরু কার্টেন"-এ পারফর্ম করা সদস্যদের একজন হিসেবে তাকে নির্বাচিত করা হয়েছিল। যখন নগিজাকা৪৬ তাদের দ্বিতীয় একক "অইডি শ্যাম্পো" প্রকাশ করে, তখন তাকে আবারও অভিনয়ের জন্য নির্বাচিত করা হয়। মডেল হিসেবে তার কর্মজীবন শুরু হয় যখন তিনি গার্লস অ্যাওয়ার্ড ২০১২ অটাম/উইন্টারে প্রাক্তন নোগিজাকা46 ব্যান্ডসহকর্মী নানাসে নিশিনোর সাথে অংশগ্রহণ করেন। 
শিরাইশি আরও জনপ্রিয়তা অর্জন করেন যখন তিনি "কাউন্ট ডাউন টিভির" জানুয়ারী ২০১৩ পর্বে এবং "উমা জুকির" ১৬ মার্চ ২০১৩ পর্বে উপস্থিত হন। শিরাইশি ৫ জানুয়ারী ২০১৩ পর্বে এবং ১৬ এপ্রিল ২০১৩ পর্ব থেকে "বাচি বাচি এলেকিতেরু" পরবর্তীতে একজন স্থায়ী উপস্থাপক ছিলেন। 
তিনি ২৩ মার্চ ২০১৩ সাল থেকে শুফোনোটোমো দ্বারা জারি করা নারীদের ফ্যাশন ম্যাগাজিন "রে" -এর সর্বকনিষ্ঠ মডেল হয়েছিলেন। 
৩ জুলাই ২০১৩-এ প্রকাশিত তাদের ষষ্ঠ একক "গার্লস রুল"-এর জন্য নোগিজাকা৪৬-এ কেন্দ্রীয় অবস্থানের জন্য শিরাইশিকে বেছে নেওয়া হয়েছিল। তিনি রিনা ইকোমা থেকে এই অবস্থান গ্রহণ করেন। 
১৭ ডিসেম্বর ২০১৪-এ, শিরাইশি তার প্রথম ফটোবুক, "সেজুন না ওটোনা শিরাইশি মাই" এর জন্য একটি ইভেন্টের আয়োজন করে। শিরাইশি হলেন প্রথম নগিজাকা৪৬ সদস্য যিনি একটি একক ছবির বই প্রকাশ করেন৷ "আমি প্রথম হতে পেরে খুশি," তিনি বলেছিলেন। তার দ্বিতীয় ফটোবুক, "মাই স্টাইল", ২৩ জানুয়ারী, ২০১৫ এ প্রকাশিত হয়েছিল। এটি অরিকোন সাধারণ বইয়ের র‍্যাঙ্কিং-এ চতুর্থ স্থানে এবং প্রথম সপ্তাহে ১৯,০০০ কপি বিক্রি করে ফটোবুক বিভাগে প্রথম। 
২০১৬ সালের সেপ্টেম্বরে, শিরাইশি "উশিজিমা দ্য লোন শার্ক ৩" চলচ্চিত্রে একটি সহায়ক ভূমিকায় অভিনয় করেছিলেন। 
৭ ফেব্রুয়ারি ২০১৭-এ, তার তৃতীয় একক ফটোবুক, "পাসপোর্ট", প্রকাশিত হয়েছিল। এটি বিশ বার পুনঃমুদ্রিত হয়েছে, এবং মোট মুদ্রণের পরিমাণ জুন ২০১৮ পর্যন্ত ৩১০,০০০ কপি ছাড়িয়ে গেছে। তদুপরি, ২০১৮ সালের প্রথমার্ধে, তিনি জাপানের অন্যান্য ট্যারেন্টোর মধ্যে টেলিভিশন বিজ্ঞাপনে সর্বাধিক সংখ্যকবার উপস্থিতি হয়েছেন। 
২৫ এপ্রিল ২০১৮-এ প্রকাশিত নগিজাকা৪৬-এর বিংশতম একক "সিঙ্ক্রোনিসিটি"-এর কেন্দ্রীয় অবস্থানের দায়িত্বে ছিলেন শিরাইশি। এটি প্রথম সপ্তাহে ১,১১৬,৮৫২ কপি বিক্রি করেছে। 
৯ জানুয়ারী ২০২০-এ, শিরাইশি ঘোষণা করেছিলেন যে তিনি তাদের ২৫তম একক "শিয়াওয়াসে নো হোগোশোকু" প্রকাশের পরে নোগিজাকা৪৬ থেকে স্নাতক হবেন, মে মাসে নির্ধারিত দলের টোকিও ডোম কনসার্টের সময় একটি বিদায়ী পারফরম্যান্স করেন। ২৮ এপ্রিল, তিনি ঘোষণা করেছিলেন যে এটি কোভিড-19 মহামারীর কারণে স্থগিত করা হয়েছে। ২০ আগস্ট, পারফরম্যান্সের তারিখ ২৮ অক্টোবরের জন্য পুনঃনির্ধারিত করা হয়েছিল এবং এটি একটি সরাসরি সম্প্রচার ঘটনা ছিল। 
আগস্ট মাসে, শিরাইশি তার ইউটিউব চ্যানেল চালু করেন, যার নাম "মাই চ্যানেল" (সমস্ত ছোট হাতের অক্ষরের শৈলীযুক্ত এবং তার দেওয়া নামের একটি হোমোফোন)। আগস্ট ২০২১ পর্যন্ত, এটি ১.৩৫ মিলিয়ন গ্রাহকে পৌঁছেছে।
গোপাল ভাঁড় (চলচ্চিত্র)

গোপাল ভাঁড় ১৯৮০ সালে মুক্তিপ্রাপ্ত বাংলা চলচ্চিত্র। বাঙালি রসিক গোপাল ভাঁড়ের (গোপালচন্দ্র পরমানক) জীবনকে কেন্দ্র করে চলচ্চিত্রটি নির্মিত। ছবিটি পরিচালনা করেছেন অমল সুর এবং সঙ্গীত পরিচালনা করেছেন রবীন্দ্র জৈন। ছবিতে প্রধান চরিত্রে অভিনয় করেছেন সন্তোষ দত্ত তিনি এতে গোপাল ভাঁড়ের চরিত্রে অভিনয় করেছেন এছাড়াও পার্শ্ব চরিত্রে আরো অনেকে রয়েছেন।
আলেক্সান্ডার শোলৎস

আলেক্সান্ডার শোলৎস (; জন্ম: ২৪ অক্টোবর ১৯৯২) হলেন একজন ডেনীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডসের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।
২০১০ সালে, শোলৎস ডেনমার্ক অনূর্ধ্ব-১৯ দলের হয়ে ডেনমার্কের বয়সভিত্তিক পর্যায়ে অভিষেক করেছিলেন।
আলেক্সান্ডার শোলৎস ১৯৯২ সালের ২৪শে অক্টোবর তারিখে ডেনমার্কের কোপেনহেগেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
শোলৎস ডেনমার্ক অনূর্ধ্ব-১৯ এবং ডেনমার্ক অনূর্ধ্ব-২১ দলের হয়ে খেলার মাধ্যমে ডেনমার্কের প্রতিনিধিত্ব করেছেন। ডেনমার্কের বয়সভিত্তিক দলের হয়ে তিনি প্রায় ৪ বছরে ১৮ ম্যাচে অংশগ্রহণ করেছেন।
মেরিন এল হিমার

'"মেরিন এল হিমার হলেন একজন ফরাসি মডেল এবং সোশ্যাল মিডিয়ায় প্রভাবশালী ব্যক্তিত্ব।" তিনি রিয়েলিটি টেলিভিশন সিরিজ 'লেস প্রিন্সেস এট লেস প্রিন্সেস ডি ল'আমোর (প্রেমের রাজকুমার এবং রাজকুমারী)-তে তার যমজ বোন ওসেন এল হিমারের সাথে তার উপস্থিতির জন্য পরিচিত। ২০২২ সালের নভেম্বরে তিনি ঘোষণা করেন যে, ধর্ম হিসেবে তিনি ইসলামকে গ্রহণ করেছেন।
মেরিন ১৯৯৩ সালে ফ্রান্সের বোর্দোতে মরক্কো বংশোদ্ভূত বাবা ও ফরাসি মায়ের কাছে জন্মগ্রহণ করেন। মেরিন একজন টিভি অভিনেত্রী হিসেবে তার কর্মজীবন শুরু করেন। তিনি প্রথম রিয়েলিটি টিভি শো লেস প্রিন্সেস এট লেস প্রিন্সেস ডি ল'আমোর (প্রেমের রাজকুমার এবং রাজকুমারী) তার যমজ বোন ওশেন এল হিমারের সাথে অভিনয় করে খ্যাতি পান। মেরিন সক্রিয়ভাবে ইনস্টাগ্রাম, স্ন্যাপচ্যাটের মতো সোশ্যাল মিডিয়া প্ল্যাটফর্ম ব্যবহার করেন এবং সেখানে তিনি ভ্রমণ, ফ্যাশন, লাইফস্টাইল সম্পর্কিত বিষয়াদি শেয়ার করেন। ইনস্টাগ্রামে তার ১.৩ মিলিয়ন ফলোয়ার রয়েছে।
সম্প্রতি এল হিমার ঘোষণা করেন যে, তিনি ২০২২ সালের নভেম্বরে ইসলামকে তার ধর্ম হিসেবে গ্রহণ করছেন। সম্প্রতি তিনি পবিত্র মক্কায় গিয়ে হিজাব পরিহিত অবস্থায় একটি ছবিসহ ইনস্টাগ্রামে পোস্ট করেন: 
""এই মুহূর্তগুলি জীবনের "সবচেয়ে আনন্দের দিন। এই মুহূর্তে অনুভব করা সুখ এবং আবেগের তীব্রতা প্রকাশ করার জন্য যথেষ্ট শক্তিশালী কোন শব্দ নেই। একটি আধ্যাত্মিক যাত্রা, যা আমি আশা করি ইনশাআল্লাহ আমাকে উন্নীত করবে এবং গাইড করবে।এটি আত্মা, হৃদয় এবং যুক্তির একটি পছন্দ""।
ইসলাম গ্রহণের কারণ
ফরাসি মিডিয়া জানিয়েছে যে, হিমার তার সৎ বাবার সাথে বেড়ে উঠেছেন। তাঁর জন্মদাতা পিতা ছিলেন মরক্কোন বংশোদ্ভূত। তিনি নিজের জন্মদাতা বাবা সম্পর্কে কিছু গবেষণা করেছেন যে, তারা মূলত কোথা থেকে এসেছেন এবং এই গবেষণার সময় ইসলামের সাথে তাঁর পরিচয় হয় এবং তিনি ইসলাম গ্রহণ করেন।
এল হিমার এমন সময় ইসলাম গ্রহণ করেন, যখন ফ্রান্সে ইসলাম বিদ্বেষ চরম আকার ধারণ করেছে। এল হিমার হিজাবসহ নিজের ছবি শেয়ার করেছেন, যখন হিজাব ফ্রান্সে বহুল আলোচিত ইস্যুতে পরিণত হয়েছে। তার ইসলাম গ্রহণে পর অনেক বড় বড় তারকা মন্তব্য করেছেন। অনেকে বলেছেন, তার ইসলাম গ্রহণ কি ফ্রান্সে ইসলাম বিদ্বেষে কোনো প্রভাব ফেলবে? ফরাসি সমাজ কি মুসলমানদের নিজের মেনে নিয়ে তাদের ধর্মীয় অধিকারের পক্ষে দাঁড়াবে?
এশিয়ায় হিন্দুধর্ম

হিন্দুধর্ম এশিয়ার একটি প্রধান এবং সর্বাধিক অনুসরণ করা ধর্ম, যা এশিয়ার মোট জনসংখ্যার ২৬% এরও বেশি ব্যক্তি অনুসরণ করে। ২০২৩ সালে, এশিয়ায় মোট হিন্দুদের সংখ্যা ১২৩.৫ কোটির বেশি বসবাস করে। এশিয়া বিশ্বের হিন্দুদের প্রায় ৯৮.৮% বাস করে, এর মধ্যে আবার শুধু ভারতেই বিশ্বের মোট হিন্দুর ৯৪% এ বসবাস। উল্লেখযোগ্য হিন্দু ধর্মাবলম্বী জনসংখ্যা সহ এশিয়ান অন্যান্য দেশগুলির মধ্যে রয়েছে নেপাল, বাংলাদেশ, পাকিস্তান, ইন্দোনেশিয়া, শ্রীলঙ্কা, মালয়েশিয়া এবং সংযুক্ত আরব আমিরাত। এশিয়া হল বৃহত্তম হিন্দু জনসংখ্যার আবাসস্থল, প্রধানত ভারতীয় উপমহাদেশীয় অঞ্চলে ।
ধারণা করা হয়, হিন্দুধর্মের শিকড় সিন্ধু উপত্যকা সভ্যতায় প্রায় ৩,০০০  খ্রিস্টপূর্বাব্দে সিন্ধুনদে শুরু হয়েছিল এবং ভারতীয় উপমহাদেশে ছড়িয়ে পড়েছিল । যদিও হিন্দুধর্মের ইতিহাস লৌহ যুগ থেকে ভারতীয় উপমহাদেশে ধর্মের বিকাশের সাথে ওভারল্যাপ বা সামঞ্জস্যপূর্ণ, এর কিছু ঐতিহ্য প্রাগৈতিহাসিক ধর্ম যেমন ব্রোঞ্জ যুগের সিন্ধু উপত্যকা সভ্যতার সাথে সম্পর্কিত। এইভাবে হিন্দুধর্মকে বিশ্বের "প্রাচীনতম ধর্ম" বলা হয়েছে।
হিন্দু শাসক ও রাজবংশ দ্বারা হিন্দুধর্ম দক্ষিণ ও দক্ষিণ-পূর্ব এশিয়ায় ছড়িয়ে পড়ে এবং গুপ্ত সাম্রাজ্য বা গুপ্ত যুগের রাজত্বকে হিন্দু ধর্মের জন্য "সুবর্ণ সময় (Golden period)" হিসাবে বিবেচনা করা হয় এবং ধর্মটি রেশম পথের মাধ্যমে মধ্য এশিয়া ছড়িয়ে পড়ে। মধ্য-পূর্ব এশিয়ায় বিশ্বের বিভিন্ন অংশের সাথে বাণিজ্যের তাৎপর্যপূর্ণ অনেক হিন্দু উপনিবেশও ছিল। যদিও ভারতীয় উপমহাদেশ আফগানিস্তানে ইসলামের বিস্তার এবং মুসলিম বিজয়ের সাথে এবং দক্ষিণ-পূর্ব এশিয়া, বিশেষ করে ইন্দোনেশিয়ায়, ভারতীয় উপমহাদেশের ধর্মে হিন্দুধর্ম হ্রাস পেতে শুরু করে এবং সঙ্কুচিত হয় ।
সার্ভেস্তান প্রাসাদ

সার্ভেস্তানের সাসানিয় প্রাসাদ ( "kakh-eh Sassani-ye Sarvestan") ইরানের শিরাজ শহর থেকে প্রায় দক্ষিণ-পূর্বে সার্ভেস্তান শহরে অবস্থিত একটি সাসানি-যুগের প্রাসাদ। খ্রিস্টীয় ৫ম শতাব্দীতে প্রাসাদটি নির্মিত হয়েছিল এবং এটি একটি সরকারি বাসভবন বা একটি জরথুষ্ট্রীয় অগ্নি মন্দির ছিল। সর্বোপরি, সার্ভেস্তান প্রাসাদ সাসানি যুগের স্থাপত্যের আকর্ষণীয় শৈলীর উদাহরণ।
সার্ভেস্তান প্রাসাদটি সাসানি রাজা বাহরামগুর (রাজত্ব ৪২০-৪৩৮) দ্বারা নির্মিত হয়েছিল এবং এটি একটি বিশাল, উন্মুক্ত সমভূমিতে আধিপত্য বিস্তার করে। "প্রাসাদ" নামটি কিছুটা বিভ্রান্তিকর, যার কারণে স্মৃতিস্তম্ভের কার্যকারিতার মূল উদ্দেশ্য বোঝা যায় না। এটি আসলে একটি শিকারের লজ বা এমনকি একটি অভয়ারণ্য হতে পারে। সমস্যাটি এই কারণে আরও জটিল হয়ে দেখা দেয় যে, প্রাসাদের ঠিক উত্তরে একটি ছোট দালান ছিল বলে ধারণা করা হয়; যদিও এর কার্যকারণ অজানা।
ভবনটি ফিরোজাবাদ প্রাসাদের অনুরূপ, তবে আয়তনে তার চাইতে ছোট আকারের এবং এর গম্বুজ আর খিলানগুলি ইটের তৈরি। ভবনটির প্রধান সম্মুখভাগটি দক্ষিণ দিকে, যার মধ্যে রয়েছে একটি কেন্দ্রীয় বারান্দা এবং উভয় পাশে দুটি ছোট বারান্দা। কেন্দ্রীয় বারান্দাটি মূল হল ঘর ও চারটি উঠানের সাথে সংযুক্ত এবং কেন্দ্রীয় হলের দক্ষিণ প্রাচীরটি একটি বাহ্যিক বারান্দার দিকে নিয়ে যায়। প্রাসাদের উত্তর দিকে অবস্থিত বারান্দাটি প্রাসাদের বাইরের অংশের সাথে বেশকয়েকটি ধাপে সংযুক্ত, তবে পূর্বের বৃহৎ বারান্দাটি কেন্দ্রীয় হল ও ভবনের অন্যান্য অংশের সাথে এবং এই ভবনের উভয় পাশে সংযুক্ত রয়েছে। একটি দোলনা খিলান সহ দুটি সরু কক্ষ রয়েছে যেগুলি একে অপরের মুখোমুখি। ভবনের উপর গম্বুজ স্থাপনে ফিলপশের ব্যবহার স্পষ্টভাবে দেখা যায়। ভবনটি ফিরুজাবাদের নিকটবর্তী গালেহ দোখতার এবং আর্দশির প্রাসাদের কথা মনে করিয়ে দেয়। তবে পার্থক্য হল সার্ভেস্তান প্রাসাদটি সব দিক থেকেই উন্মুক্ত। ইট এবং মর্টার দিয়ে নির্মিত ভবনটিতে সূক্ষ্ম সজ্জা ছিল, যা আংশিকভাবে এখনও টিকে র‍য়েছে।
এই পদ্ধতি ছাড়াও, কক্ষগুলির ছাদ রক্ষা করতে খিলানের ব্যবহার দেখা যায়। এছাড়াও, পাহাড় এবং সংলগ্ন জমিগুলির অসমতা এই ভবনটিকে নির্দেশ করে যেটি ভিত্তি প্রাসাদের চারপাশে ছিল। সাসানি স্থাপত্যের কিছু গবেষক, ভবনের সাধারণ নকশা এবং বিবরণে আরও উন্নত প্রযুক্তি ছিল বলে বিবেচনা করে, এটিকে সাসানিদের যুগের শেষ দিককার নির্মাণ বলে মনে করেন এবং বিশ্বাস করেন যে ভবনটির নির্মাণ একটি বিশেষ নির্মাণশৈলীর প্রথম পদক্ষেপগুলির মধ্যে একটি ছিল। এই গথিক স্থাপত্যকে এর চূড়ান্ত উপলব্ধি হিসাবে বিবেচনা করা যেতে পারে।
তালাল আকবর বুগতি

তালাল আকবর বুগতি ( উর্দু : طلال اکبر بگٹی ; মার্চ ১৭, ১৯৫২ - এপ্রিল ২৬, ২০১৫) একজন পাকিস্তানি রাজনীতিবিদ এবং বেলুচিস্তানের বুগতি উপজাতির একজন বেলুচ উপজাতি নেতা ছিলেন। তিনি ২০০৬ সাল থেকে ২০১৫ সালে তার মৃত্যুর আগ পর্যন্ত জামহুরি ওয়াতান পার্টির সভাপতি হিসেবে দায়িত্ব পালন করেন।
তার ছেলে শাহজাইন বুগতিও একজন রাজনীতিবিদ এবং পাকিস্তানের জাতীয় পরিষদের সদস্য।
বুগতি ১৯৫২ সালের ১৭ মার্চ ডেরা বুগতিতে জন্মগ্রহণ করেন। তালাল ছিলেন নবাব আকবর খান বুগতির চতুর্থ সন্তান, যার দুই বড় বোন এবং একজন বড় ভাই সেলিম ছিলেন। তালাল বুগতি নূরজাহান ও কিরণ আহমেদের সাথে বিবাহ বন্ধনে আবদ্ধ হন। তার তিন ছেলে ছিল, যার নাম শাহ জয়ন বুগতি, গোহরাম বুগতি এবং নূরজাহান থেকে মীর চকর বুগতি। 
বুগতি ১৯৫৭ সালে ডেরা বুগতি স্কুলে যোগদানের মাধ্যমে তার আনুষ্ঠানিক শিক্ষা শুরু করেন। ১৯৫৮ সালে তিনি কোয়েটা গ্রামার স্কুলে ভর্তি হন এবং ১৯৫৯ সালে লাহোরের আইচিসন কলেজে ভর্তি হন। ছয় বছর ধরে আইচিসনে পড়াশোনা করার পর, তিনি কোয়েটা গ্রামার স্কুল থেকে তার স্কুল জীবন শেষ করেন। এরপর তিনি লাহোরের পাঞ্জাব বিশ্ববিদ্যালয় থেকে বিএ ডিগ্রি অর্জন করেন। 
২০১৩ সালে, বুগতি পারভেজ মোশাররফ, তার মেয়ে আইলা রাজা এবং ব্যবসায়িক টাইকুন হিদায়াতুল্লাহ খেশগির উপর একটি অনুদান রেখেছিলেন। তিনি মুশাররফকে হত্যাকারীদের জন্য ২ বিলিয়ন পাকিস্তানি রুপি (১১ মিলিয়ন মার্কিন ডলার) এবং ২০০ একর কৃষিজমির প্রস্তাব দিয়েছিলেন। এর উদ্দেশ্য ছিল মূলত বুগতির এই অভিযোগের উপর ভিত্তি করে যে, তার পিতাকে হত্যার দায়ে মুশাররফকে মৃত্যুদণ্ড দেওয়া উচিত এবং তার নীতির মাধ্যমে পাকিস্তানের সার্বভৌমত্ব ও অখণ্ডতা ক্ষুণ্ন করার কারণে তিনি নিরাপত্তার জন্য হুমকি সৃষ্টি করেছিলেন। 
হৃদরোগে আক্রান্ত হয়ে তাকে কোয়েটার সম্মিলিত সামরিক হাসপাতালে (সিএমএইচ) ভর্তি করা হয় এবং পরে ২০১৫ সালের ২৭ এপ্রিল তিনি মারা যান। 
বুগতি সাহেবের মৃত্যুর খবর শুনে বুগতি ফ্যামিলি হাউসে প্রচুর মানুষ জড়ো হয়। তৎকালীন প্রধানমন্ত্রী নওয়াজ শরিফ, পাকিস্তানের সেনাপ্রধান এবং বেলুচিস্তানের অন্যান্য রাজনীতিবিদরাও তাদের শ্রদ্ধা জানাতে বুগতির বাড়িতে গিয়েছিলেন।
মোহাম্মদ আনোয়ার খান দুরানি

মোহাম্মদ আনওয়ার খান দুরানি (২৬ ডিসেম্বর ১৯৪৬ - ২০০৮) ছিলেন একজন পাকিস্তানি রাজনীতিবিদ, আইনজীবী এবং সিনেটর এবং বেলুচিস্তানের দুরানি পশতুন উপজাতির পোপলজাই উপ-গোত্রের একজন বিখ্যাত খান। 
মুহাম্মদ আনোয়ার খান দুরানি ১৯৪৬ সালের ২৬ ডিসেম্বর কোয়েটায় আব্দুল ওয়াদুদ খান দুরানির ঘরে জন্মগ্রহণ করেন। তিনি স্থানীয় শিক্ষা প্রতিষ্ঠানে পড়াশোনা করেন এবং অর্থনীতিতে স্নাতকোত্তর ডিগ্রি অর্জন করেন এবং বেলুচিস্তান বিশ্ববিদ্যালয় থেকে আইন ও আইনশাস্ত্রে স্নাতক ডিগ্রি অর্জন করেন। তিনি করাচির এসএম ল কলেজ বিশ্ববিদ্যালয়ে যোগদান করেন এবং আইন ক্ষেত্রে বিশেষজ্ঞতা অর্জনের জন্য স্নাতকোত্তর ডিগ্রি অর্জন করেন। আইন পেশা এবং আইনশাস্ত্রের প্রতি তার আগ্রহ মিঃ দুরানিকে ফিলাডেলফিয়ায় মার্কিন যুক্তরাষ্ট্রের টেম্পল ইউনিভার্সিটিতে ফেডারেলিজম অধ্যয়ন করতে পরিচালিত করে এবং ১৯৯১ সালে ফেডারেলিজম অধ্যয়নের জন্য কেন্দ্রের সংবাদদাতা হিসাবেও স্বীকৃত হন।
মুহাম্মদ আনোয়ার খান দুররানির তিন সন্তান রয়েছে, (এক ছেলে ও দুই মেয়ে) যারা বর্তমানে মার্কিন যুক্তরাষ্ট্রে অধ্যয়নরত।
সিনিয়র সিভিল জজ আব্দুল ওয়াহিদ দুরানি ছিলেন মুহাম্মদ আনোয়ার খান দুররানের ভাগ্নে। সিনিয়র সিভিল জজ আব্দুল ওয়াহিদ দুররান তার কর্মজীবনে কঠোর পরিশ্রমী এবং সৎ বিচারক ছিলেন। যাইহোক, তিনি ২০০৭ সালের ফেব্রুয়ারিতে বেলুচিস্তানের সেশন কোর্টে একটি বোমা বিস্ফোরণে শাহাদাতকে আলিঙ্গন করেছিলেন।
আনোয়ার খান দুরানি পাকিস্তানের উচ্চ আদালত ও সুপ্রিম কোর্টের আইনজীবী ছিলেন। তিনি পাকিস্তানের সুপ্রিম কোর্টের এডভোকেট অন রেকর্ড হিসাবে নিযুক্ত হন। মুহাম্মদ আনোয়ার খান দুরানি ১৯৮০ সালে বেলুচিস্তান বার এসোসিয়েশনের সহ-সভাপতি এবং ১৯৯২ সালে বারের সভাপতি নির্বাচিত হন এবং ১৯৮৯ সালে বেলুচিস্তান বার অ্যাসোসিয়েশনের সেক্রেটারি জেনারেল নির্বাচিত হন।
আনোয়ার খান দুরানি ১৯৭২ সালে তেহরিক-ই-ইস্তিকলাল বেলুচিস্তানে যোগ দিয়ে সক্রিয় রাজনীতিতে আসেন। তবে তিনি ১৯৮৬ সালে তেহরিক-ই-ইস্তিকলাল ত্যাগ করে পাকিস্তান মুসলিম লীগে (এন) যোগ দেন। এবং তারপর তিনি জামহুরি ওয়াতান পার্টি হিসাবে যোগদান করেন এবং নবাব আকবর খান বুগতির খুব সক্রিয় সহযোগী ছিলেন। তিনি জামহুরি ওয়াতান পার্টির কেন্দ্রীয় কমিটির সদস্য হিসাবে নির্বাচিত হন এবং পরে জেডব্লিউপি-র সেক্রেটারি জেনারেল হিসাবে নির্বাচিত হন এবং তারপরে তাকে আইন ও তথ্য বিষয়ক প্রধান মন্ত্রণালয় বেলুচিস্তানের উপদেষ্টা হিসাবে নিযুক্ত করা হয়। ১৯৮৮ সালে ভেঙে যাওয়া বেলুচিস্তান বিধানসভা পুনরুদ্ধারের জন্য আইনি লড়াই করার সময় আনোয়ার খান দুরানির কৃতিত্বের একটি প্রশংসনীয় রেকর্ড রয়েছে। তিনি বেলুচিস্তান উচ্চ আদালতে এবং তারপরে পাকিস্তানের সুপ্রিম কোর্টে তার মামলা লড়েছিলেন এবং ফলস্বরূপ উচ্চ আদালত দ্বারা বিধানসভা পুনরুদ্ধার করা হয়েছিল। আনোয়ার খান দুররানি ১৯৯৭ সালের মার্চ মাসে ছয় বছরের জন্য সিনেটের সদস্য নির্বাচিত হন, তিনি মন্ত্রিপরিষদ, সংস্থাপন, পরিকল্পনা ও উন্নয়ন এবং আইন, বিচার ও সংসদ বিষয়ক এবং আইন, বিচার ও সংসদ বিষয়ক সিনেটের স্থায়ী কমিটির সদস্য হিসেবে মনোনীত হন। এছাড়াও সরকারী আশ্বাস সংক্রান্ত কার্যকরী কমিটির বিষয়ে। মুহাম্মদ আনোয়ার খান দুরানি ২০০৮ সালে মারা যান।
শাহজাদা রেহমতুল্লাহ খান দুরানি

শাহজাদা রেহমতুল্লাহ খান দুরানি () ছিলেন একজন পাকিস্তান আন্দোলনের কর্মী যিনি ১০ অক্টোবর ১৯১৯ তারিখে দুররানির সাদোজাই রাজবংশে জন্মগ্রহণ করেন, তিনি জাতিগতভাবে পশতুন সদোজাই উপজাতি, ব্রিটিশ ভারতের দুররানি আবদালি পশতুন উপজাতির পোপলজাই উপগোষ্ঠীর অংশ, কোয়েটা । 
শাহজাদা রেহামতুল্লাহ খান সাদোজাই প্রায় এক বছর বয়সে ছিলেন যখন তার বাবা শাহজাদা হাবিবুল্লাহ খান সাদোজাই মারা যান, তখন তার দাদা শাহজাদা মোহাম্মদ আবদুল রহিম দুরানি এবং তার চাচা সরদার আবদুল মজিদ খান দুরানি শাহজাদা রেহমাতুল্লাহ খান সাদোজাইয়ের অভিভাবক হয়ে ওঠেন। কয়েক বছর পরে পরিবারের প্রথম আনুষ্ঠানিক শিক্ষিত পুরুষ হিসাবে তিনি শীঘ্রই ১৯০০ সাল থেকে তার পিতার ব্যবসা "খান ব্রাদার্স" রেগ ফার্মের নিয়ন্ত্রণ গ্রহণ করেন। তার ভাল বন্ধু ছিলেন বালুচিস্তানের পোপজাই ডুরানি প্রধান খান আবদুল গফুর খান দুরানি এবং বেলুচিস্তানের অল ইন্ডিয়া মুসলিম লীগের একজন সুপরিচিত নেতা কাজি মুহাম্মদ এসা বেলুচিস্তান প্রদেশের পাকিস্তানের প্রতিষ্ঠাতাকে বাদ দিয়ে পাকিস্তান স্বাধীন আন্দোলনে মেরুদণ্ড ছিলেন। তিনি একজন সমাজকল্যাণ স্বেচ্ছাসেবক, রাজনীতিবিদ এবং একজন মহান পশতুন উপজাতি সদোজাই প্রধান হিসাবে কাজ করে একটি শক্তিশালী কর্মজীবন তৈরি করেছিলেন। তিনি কোয়েটার একটি অ্যাডভেঞ্চারার্স অ্যাসোসিয়েশন এবং ফুটবল ক্লাবের পৃষ্ঠপোষক ছিলেন। তার শ্বশুর খান মোহাম্মদ সাদেক খান ঘালজাই ছিলেন লোরালাই থেকে এবং পীর জয়নুদ্দীন আলগিলানি, মীর গুলাম নবি মাররি (শহীদ), হাজি মোহাম্মদ হাশিম খান ঘালজাই, লোরালাই-এর হাজি মির্জা খান পেইচি তার নির্ভরযোগ্য বন্ধু ছিলেন।
রেহমতুল্লাহ খান দুরানি মুসলিম ছাত্র ফেডারেশন বেলুচিস্তানের একজন সক্রিয় কর্মী ছিলেন। মুসলিম লীগের নেতা খান আবদুল গফুর খান দুরানি তাকে কায়েদ-ই-আজমের সাথে পরিচয় করিয়ে দেন। তিনি পাকিস্তানের স্বাধীনতা আন্দোলনে কাজি মুহাম্মদ এসা এবং খান আবদুল গফুর খান দুরানি, বেলুচিস্তানের অল ইন্ডিয়া মুসলিম লীগের প্রধান, বিশেষ করে কোয়েটায় একজন অনুগত মুসলিম লীগ হিসাবে প্রধান ভূমিকা পালন করেছিলেন। তিনি পাকিস্তানের প্রতিষ্ঠাতা মোহাম্মদ আলী জিন্নাহর বন্ধু ছিলেন। ১৯৪৮ সালের ১৫ ই জুন শাহজাদা রেহমতুল্লাহ খান সাদোজাই টাউন হল কোয়েটায় নাগরিক ভাষণ উপস্থাপনের প্রাক্কালে মোহাম্মদ আলী জিন্নাহ এবং ফাতিমা জিন্নাহর সাথে একটি বৈঠক করেন এবং বিভিন্ন বিষয় নিয়ে আলোচনা করেন। 
দুররানি ১৯৩৫ সালের কোয়েটা ভূমিকম্পে ক্ষতিগ্রস্তদের সাহায্য করেছিলেন এবং বেলুচিস্তানের সদোজাই উপজাতির প্রধান ছিলেন। তিনি সদোজাই কওমি কল্যাণ সংস্থা প্রতিষ্ঠা করেন। তিনি নভেম্বর ১৯৯২ সালে ৭৩ বছর বয়সে ক্যান্সারে আক্রান্ত হয়ে মারা যান।
মেমান্দ, কের্মন

মেমান্দ (), হল ইরানের কের্মন প্রদেশের শাহর-ই বাবাক কাউন্টির কেন্দ্রীয় জেলার মেমান্দ গ্রামীণ জেলার একটি গ্রাম। ২০০৬ সালের আদমশুমারি আনুযায়ী, এখানে ১৮১টি পরিবারে প্রায় ৬৭৩ জন লোকের বাস ছিল।
মেমান্দ একটি প্রাচীন গ্রাম যা ইরানের কেরমান প্রদেশের শাহর-ই বাবাক শহরের কাছে অবস্থিত। ১২,০০০ বছর আগে ইরানি মালভূমিতে মেমান্দ একটি প্রাথমিক মানব বাসস্থান বলে মনে করা হয়। অনেক বাসিন্দা পাথরের মধ্যে ৩৫০টি হাতে খোঁড়া বাড়িতে বাস করতো, যার মধ্যে কিছু বসতি প্রায় ৩,০০০ বছরের ইতিহাস ধারণ করে। গ্রামের আশেপাশে প্রায় ১০,০০০ বছরের পুরনো পাথরের খোদাই পাওয়া যায় এবং প্রায় ৬,০০০ বছরের পুরনো মৃৎপাত্রের আমানতগুলি এই স্থানের বসতি স্থাপনের দীর্ঘ ইতিহাসের প্রমাণ দেয়।
এই কাঠামোর উৎপত্তি সম্পর্কে, দুটি তত্ত্বের পরামর্শ দেওয়া হয়েছে: প্রথম তত্ত্ব অনুসারে, গ্রামটি আর্য উপজাতির একটি দল প্রায় ৮০০ থেকে ৭০০ খ্রিস্টপূর্বাব্দে তৈরি হয়েছিল, যার মধ্যে কিছু মধ্যযুগের নির্মাণ। এটা সম্ভব যে মেমান্দের পাহাড়ের কাঠামো ধর্মীয় উদ্দেশ্যে নির্মিত হয়েছিল। মিথ্রাসের উপাসকরা বিশ্বাস করেন যে সূর্য অজেয় এবং এটি তাদের পাহাড়কে পবিত্র হিসাবে বিবেচনা করতে পরিচালিত করেছিল। তাই মেমান্দের পাথর কাটার কারিগর এবং স্থপতিরা তাদের বাসস্থান নির্মাণে তাদের বিশ্বাস স্থাপন করেছেন। 
দ্বিতীয় তত্ত্বের ভিত্তিতে গ্রামটি খ্রিস্টীয় দ্বিতীয় বা তৃতীয় শতাব্দীর। আরসাসিড যুগে, দক্ষিণ কেরমানের বিভিন্ন উপজাতি বিভিন্ন দিকে স্থানান্তরিত হয়। এই উপজাতিরা বসবাসের জন্য উপযুক্ত জায়গা খুঁজে পেয়েছিল এবং তাদের আশ্রয়কেন্দ্র নির্মাণ করে সেইসব এলাকায় বসতি স্থাপন করেছিল যা সময়ের সাথে সাথে বিদ্যমান বাড়িগুলিতে পরিণত হয়েছিল। গ্রামের কাছাকাছি মেমান্দের দুর্গ নামে পরিচিত একটি জায়গার অস্তিত্ব পাওয়া যায়, যেখানে সাসানিদের আমলের ১৫০টিরও অধিক অস্থিপত্র (হাড়-আধার) পাওয়া গেছে, যা এই তত্ত্বকে আরো শক্তিশালী করে।
জমির শুষ্কতা ও গ্রীষ্মকালে উচ্চ এবং শীতকালে নিম্ন তাপমাত্রার কারণে মেমান্দে বসবাসের অবস্থা কঠিন। স্থানীয় ভাষায় প্রাচীন সাসানি এবং পাহলভি ভাষার অনেক শব্দ রয়েছে।
২০০৫ সালে, মেমান্দকে সাংস্কৃতিক ভূদৃশ্য সুরক্ষা ও ব্যবস্থাপনার জন্য ইউনেস্কো-গ্রীস মেলিনা মারকোরি আন্তর্জাতিক পুরস্কার প্রদান করা হয়।
২০১৫ সালের ৪ জুলাই, গ্রামটি ইউনেস্কোর বিশ্ব ঐতিহ্যবাহী স্থানের তালিকায় যুক্ত হয়।
পিনাকী ভূষণ মুখোপাধ্যায়

পিনাকী ভূষন মুখার্জি ওরফে পিনাকী ভূষণ মুখোপাধ্যায় ছিলেন একজন ভারতীয় বাঙালি পরিচালক যিনি ভারতীয় বাংলা ছবিতে পরিচালনা করেছেন।
আবাশিরি কারাগার

১৮৯০ সালের এপ্রিল মাসে, মেইজি সরকার এক হাজারেরও বেশি রাজনৈতিক বন্দিকে জনহীন আবাশিরি গ্রামে পাঠায় এবং আরও জনবহুল দক্ষিণের সাথে সংযোগকারী রাস্তা তৈরি করতে বাধ্য করে। প্রথমদিকে অবস্থা অত্যন্ত কঠোর ছিল, যথেষ্ট পরিমানে খাবার ছিলনা এবং আবাসিকেরা পর্যাপ্ত বিশ্রামের সুযোগ পায়নি। এছাড়াও অনেকেই পালানোর চেষ্টা করেছিল। পালানোর চেষ্টা করার শাস্তি হিসাবে এবং তার সঙ্গে অপুষ্টি ও দুর্ঘটনায় ২০০ জনেরও বেশি বন্দী মারা গিয়েছিল।
আবাশিরি কারাগারটি পরবর্তীতে একটি স্বয়ংসম্পূর্ণ কৃষি কারাগার হিসেবে পরিচিতি লাভ করে এবং সমগ্র জাপান জুড়ে অন্যদের জন্য একটি মডেল হিসেবে উল্লেখ করা হতে থাকে।
১৯০৯ সালের আগুনে কারাগারের বেশিরভাগ অংশ পুড়ে গিয়েছিল, কিন্তু ১৯১২ সালে এটির পুনর্গঠন করা হয়। আগে এর নাম ছিল , ১৯২২ সাল থেকে এটির বর্তমান নাম চালু হয়েছে। ১৯৮৪ সালে, কারাগারটিকে পিলার দ্বারা নির্মিত আধুনিক কংক্রিট কমপ্লেক্সে স্থানান্তরিত করা হয়।
১৯৬৫ সালে নির্মিত "আবাশিরি কারাগার" চলচ্চিত্র এবং তার পরিশিষ্টগুলির কারণে, কারাগারটি একটি জনপ্রিয় পর্যটক আকর্ষণে পরিণত হয়েছিল। কারাগারটি তার বন্দীদের দ্বারা খোদাই করা কাঠের পুতুলের জন্যও পরিচিত।
১৯৮৩ সালে, কারাগারের পুরোনো অংশগুলিকে টেন্টো পর্বতের পদমূলে স্থানান্তরিত করা হয়েছিল, সেখানে সেটি এখন যাদুঘর হিসাবে কাজ করে। এর নাম এখন । এটি এই দেশের একমাত্র কারাগার যাদুঘর। ২০১৬ সালের হিসেব অনুযায়ী, জাদুঘরে সংরক্ষিত ভবনগুলির মধ্যে আটটি ভবন সংস্কৃতি বিষয়ক সংস্থা কর্তৃক গুরুত্বপূর্ণ সাংস্কৃতিক সম্পত্তি মনোনীত হয়েছে এবং তিনটিকে অধিগম্য সাংস্কৃতিক সম্পত্তি হিসেবে নিবন্ধিত করা হয়েছে।
১৯৬৫ সালে নির্মিত "আবাশিরি কারাগার" চলচ্চিত্রটি কারাগারের বৈশিষ্ট্যযুক্ত ইয়াকুজা চলচ্চিত্রের একটি জনপ্রিয় সিরিজের জন্ম দিয়েছিল।
২০১২ সালে ভিডিও গেম "ইয়াকুজা ৫", প্রধান চরিত্রগুলির মধ্যে একজন, তাইগা সেজিমা, আবাশিরি কারাগার থেকে পালিয়ে হোক্কাইদো পাহাড়ের গভীরে একটি গ্রামে চলে গিয়েছিল।
"দ্য ব্ল্যাকলিস্ট" সিরিজের ২০১৪ সালের পর্ব "মাকো তানিদা"তে, পর্বের শিরোনামযুক্ত ইয়াকুজা সর্দার আবাশিরি কারাগার থেকে পালিয়ে গিয়েছিল।
রুশ–জাপান যুদ্ধের কিছু পরেই তৈরি হওয়া, ২০১৪ মাঙ্গা সিরিজ "গোল্ডেন কামুয়"তে, আবাশিরি কারাগারে একটি অভিযানকে এর অন্যতম প্রধান একটি পটভূমি হিসাবে দেখানো হয়েছে।
ফকির

ফকির একটি বিশেষ্য শব্দ, যার বিভিন্ন অর্থ রয়েছে। নিঃস্ব, দারিদ্র্য, সর্বহারা যারা ভিক্ষা করে জীবিকা নির্বাহ করে তাদের ফকির বলা হয়, আবার সংসারত্যাগী মুসলমান ভিক্ষু বা সন্ন্যাসী বা সাধু পুরুষকেও ফকির বলা হয়।
ফকির বলতে বুঝানো হতে পারে:
কাজার রাজবংশ

কাজার রাজবংশ ( ; "", ) ছিল তুর্কি বংশোদ্ভূত একটি ইরানি রাজবংশ, বিশেষ করে কাজার উপজাতি থেকে আগত, যারা ১৭৮৯ থেকে ১৯২৫ সাল পর্যন্ত ইরান শাসন করেছিল। কাজার পরিবার ১৭৯৪ সালে ইরানের সম্পূর্ণ নিয়ন্ত্রণ নিয়েছিল, জান্দ রাজবংশের শেষ শাহ লুৎফ আলী খানকে ক্ষমতাচ্যুত করে এবং ককেশাসের বিশাল অংশের উপর ইরানের সার্বভৌমত্ব পুনঃপ্রতিষ্ঠিত করে। ১৭৯৬ সালে, মোহাম্মদ খান কাজার সহজেই মাশহাদ দখল করেন, আফশারিদ রাজবংশের অবসান ঘটান এবং ইরানের জর্জিয়ান প্রজাদের বিরুদ্ধে শাস্তিমূলক অভিযানের পর মোহাম্মদ খান আনুষ্ঠানিকভাবে শাহ হিসাবে অভিষিক্ত হন। ককেশাসে, কাজার রাজবংশ স্থায়ীভাবে ইরানের অনেক অবিচ্ছেদ্য এলাকা রাশিয়ানদের কাছে ১৯ শতকের মধ্যে হারিয়েছিল, যা আধুনিক দিনের পূর্ব জর্জিয়া, দাগেস্তান, আজারবাইজান এবং আর্মেনিয়া নিয়ে গঠিত।
নির্বাসিত কাজার সাম্রাজ্য পরিবার বর্তমানে মোহাম্মদ আলী শাহের জ্যেষ্ঠ বংশধর, সুলতান মোহাম্মদ আলী মির্জা কাজারের নেতৃত্বে রয়েছেন, যখন কাজার সিংহাসনের উত্তরাধিকারী হলেন মোহাম্মদ হাসান মির্জা দ্বিতীয়, মোহাম্মদ হাসান মির্জার নাতি, সুলতান আহমেদ শাহের ভাই এবং উত্তরাধিকারী। মোহাম্মদ হাসান মির্জা ১৯৪৩ সালে ইংল্যান্ডে মারা যান, ফ্রান্সে তার ভাইয়ের মৃত্যুর পর ১৯৩০ সালে নির্বাসনে নিজেকে শাহ ঘোষণা করেন।
আজ, কাজারদের বংশধরেরা প্রায়ই নিজেদেরকে এইরকম হিসেবে চিহ্নিত করে এবং "কাদজার (কাজার) ফ্যামিলি অ্যাসোসিয়েশনের" মাধ্যমে সামাজিকভাবে পরিচিত থাকার জন্য পুনর্মিলন করে, যেগুলো প্রায়শই ইন্টারন্যাশনাল কাজার স্টাডিজ অ্যাসোসিয়েশন (আইকিউএসএ) এর বার্ষিক সম্মেলন এবং সভাগুলির সাথে মিলে যায়। কাদজার (কাজার) ফ্যামিলি অ্যাসোসিয়েশন ২০০০ সালে তৃতীয়বারের মতো প্রতিষ্ঠিত হয়েছিল। রাজনৈতিক চাপে এর আগে দুটি পারিবারিক সমিতি বন্ধ হয়ে যায়। আইকিউএসএর অফিস এবং আর্কাইভগুলি আইজসডেনের পারিবারিক ইতিহাসের জন্য আন্তর্জাতিক জাদুঘরে রাখা হয়েছে।
শাহ এবং তার সহধর্মিনী "ইম্পেরিয়াল ম্যাজেস্টি" স্টাইল ধারণ করতেন। তাদের সন্তানদের "ইম্পেরিয়াল হাইনেস" হিসাবে সম্বোধন করা হয়েছিল, এবং যদিও পুরুষ-ধারার নাতি-নাতনিরা "সম্বোধনের" নিম্নতর স্টাইলের অধিকারী ছিলেন; তাদের সকলেই "শাহজাদেহ" বা "শাহজাদেহ খানউম" উপাধি বহন করেছিলেন।
মোহাম্মদ আলী শাহের জ্যেষ্ঠ পুরুষ বংশধর রাজপরিবারের প্রধানত্ব উত্তরাধিকার সূত্রে প্রাপ্ত হন।
অনুমিত উত্তরাধিকারী ("এয়ার প্রিজাম্পটিভ") হলেন পারস্য সিংহাসনের কাজার উত্তরাধিকারী।
ধর্ম
পাহলভি রাজবংশ

পাহলভি রাজবংশ () হলো ইরানের শেষ রাজবংশ। এরা ১৯২৫ সাল থেকে ১৯৭৯ সালের পর্যন্ত প্রায় ৫৪ বছর ইরান শাসন করেছিল। রাজবংশটি আধুনিক সময়ে রেজা শাহ পাহলভি, একজন অ-কুলীন মজান্দারানি সৈনিক প্রতিষ্ঠা করেন, যিনি তার জাতীয়তাবাদী পরিচয়কে শক্তিশালী করার জন্য প্রাক-ইসলামিক সাসানীয় সাম্রাজ্যে কথিত পাহলভি ভাষার নাম গ্রহণ করেছিলেন।
রাজবংশটি ১৯২০ এর দশকের গোড়ার দিকে কাজার রাজবংশকে প্রতিস্থাপন করে। এর সূচনা হয় ১৪ জানুয়ারি ১৯২১, যখন ৪২ বছর বয়সী সৈনিক রেজা খানকে ব্রিটিশ জেনারেল এডমন্ড আয়রনসাইড ব্রিটিশ-চালিত পার্শিয়ান কসাক ব্রিগেডের নেতৃত্বে পদোন্নতি দিয়েছিলেন। প্রায় এক মাস পরে, ব্রিটিশ নির্দেশনায়, রেজা খানের কসাক ব্রিগেডের ৩,০০০-৪,০০০ শক্তিশালী দল তেহরানে পৌঁছে যা ১৯২১ সালের পারস্য অভ্যুত্থান হিসাবে পরিচিত হয়। দেশের বাকি অংশ ১৯২৩ সালের মধ্যে দখল করা হয় এবং ১৯২৫ সালের অক্টোবরের মধ্যে মজলিস আহমদ শাহ কাজারকে ক্ষমতাচ্যুত করতে এবং আনুষ্ঠানিকভাবে নির্বাসনে সম্মত হয়। মজলিস ১৯০৬ সালের পারস্য সংবিধান অনুসারে ১২ ডিসেম্বর ১৯২৫ তারিখে রেজা পাহলভিকে ইরানের নতুন শাহ হিসাবে ঘোষণা করে। প্রাথমিকভাবে, পাহলভি দেশটিকে একটি প্রজাতন্ত্র হিসেবে ঘোষণা করার পরিকল্পনা করেছিলেন, যেমনটি তার সমসাময়িক আতাতুর্ক তুরস্কে করেছিলেন, কিন্তু ব্রিটিশ এবং ধর্মগুরুদের বিরোধিতার মুখে এই পরিকল্পনাটি ত্যাগ করেন।
রাজবংশটি ১৯২৫ থেকে ১৯৫৩ সাল পর্যন্ত সাংবিধানিক রাজতন্ত্রের একটি রূপ হিসাবে ২৮ বছর ইরানে শাসন করেছিল এবং গণতান্ত্রিকভাবে নির্বাচিত প্রধানমন্ত্রীকে উৎখাত করার পরে, ১৯৭৯ সালে রাজবংশটি নিজেই উৎখাত না হওয়া পর্যন্ত আরও ২৬ বছর ধরে আরও স্বৈরাচারী রাজতন্ত্র হিসাবে শাসন করেছিল।
১৮৭৮ সালে, রেজা খান মজান্দারন প্রদেশের সাভাদকুহ জেলার আলাশট গ্রামে জন্মগ্রহণ করেন। তার পিতা ছিলেন আব্বাস আলী খান এবং মাতা ছিলেন নওশাফরিন আয়রোমলু। তার মা ছিলেন জর্জিয়া (তৎকালীন রাশিয়ান সাম্রাজ্যের অংশ) থেকে আগত একজন মুসলিম অভিবাসী, যার পরিবার রেজা শাহের জন্মের কয়েক দশক আগে রুশ-পার্সিয়ান যুদ্ধের পর ইরান ককেশাসে তার সমস্ত অঞ্চল ছেড়ে দিতে বাধ্য হওয়ার পর কাজার ইরানের মূল ভূখণ্ডে চলে যায়। তার পিতা ছিলেন একজন মজান্দা‌রনি, ৭ম সাভাদকুহ রেজিমেন্টে কমিশনপ্রাপ্ত এবং ১৮৫৬ সালে অ্যাংলো-পার্সিয়ান যুদ্ধে দায়িত্ব পালন করেন।
ইরানের প্রাক্তন সংবিধানে বিশেষভাবে উল্লেখ করা হয়েছে যে শুধুমাত্র একজন পুরুষ যিনি কাজার রাজবংশের বংশোদ্ভূত নন তিনিই উত্তরাধিকারী হতে পারবেন। এটি মোহাম্মদ রেজার সকল সৎ ভাইকে সিংহাসনের উত্তরাধিকারী হওয়ার অযোগ্য করে তোলে। ১৯৫৪ সালে তার মৃত্যুর আগ পর্যন্ত, শাহের একমাত্র পূর্ণ ভাই আলী রেজা তার উত্তরাধিকারী ছিলেন।
সংবিধানে শাহকে ইরানি বংশোদ্ভূত হতে হবে, যার অর্থ তার বাবা এবং মা ইরানি।
বাবল গাপিস

বাবল গাপিস () হল একটি সিজিআই অ্যানিমেটেড শিশুদের টেলিভিশন সিরিজ নিকেলোডিয়নর জন্য উত্পাদিত এবং জনি বেল্ট এবং রবার্ট স্কল দ্বারা নির্মিত। সিরিজটি স্কেচ কমেডি, এডুটেইনমেন্ট, এবং মিউজিক্যাল জেনারস এর সংমিশ্রণ, এবং মলি, গিল, গোবি, ডিমা, ওনা নামে একদল মারপারসন প্রি-স্কুলারদের ডুবো অভিযানের চারপাশে আবর্তিত হয়েছে। , ননি, এবং জুলি। প্রোগ্রামটি ২৪ জানুয়ারী ২০১১-এ নিকেলোডিয়নএ প্রিমিয়ার হয়েছিল এবং মূলত ২১ অক্টোবর ২০১৬ তারিখে এটির সমাপ্তি পর্যন্ত চারটি মরসুম চলেছিল। সিরিজটি ৩ডি সফ্টওয়্যার ব্যবহার করে তৈরি করা হয়েছে।
ইয়ারিয়াঁ ২

ইয়ারিয়াঁ ২ () হল রাধিকা রাও এবং বিনয় সাপ্রুর পরিচালিত ২০২৩ সালের ভারতীয় হিন্দি ভাষার রোমান্টিক চলচ্চিত্র। এটি টি-সিরিজ ফিল্মস রাও এবং সাপ্রু ফিল্মস প্রোডাকশনের ব্যানারে ভূষণ কুমার, কৃষাণ কুমার এবং আয়ুষ মহেশ্বরী প্রযোজনা করেছেন। চলচ্চিত্রটি "ইয়ারিয়াঁ-এর একটি স্বতন্ত্র সিক্যুয়েল। এতে প্রধান চরিত্রে আছেন যশ দাশগুপ্ত, দিব্যা খোসলা কুমার, ওয়ারিনা হুসেন, মিজান জাফরি, পার্ল পুরি, প্রিয়া, প্রকাশ ভারিয়ার এবং আনাসওয়ারা রাজন। এটি ২০১৪ সালের মালয়ালম সিনেমা "ব্যাঙ্গালোর ডেইজ" এর হিন্দি পুনর্নির্মাণ।
এটি যশ দাশগুপ্ত, পুরী, রাজন এবং বোসের হিন্দি চলচ্চিত্রে আত্মপ্রকাশকে চিহ্নিত করে। চিত্রগ্রহণ পরিচালনা করেছেন রবি যাদব এবং সম্পাদনা করেছেন অভিষেক কুমার সিং।
ছবিটির সঙ্গীত পরিচালনা করেছেন মনন ভরদ্বাজ, খলিফ এবং ইয়ো ইয়ো হানি সিং।
প্রথম একক 'সৌরে ঘর' ২০২৩ সালের ২৭ আগস্ট মুক্তি পায়। দ্বিতীয় গান 'সিমরুন তেরা নাম' ২০২৩ সালের ৬ সেপ্টেম্বর প্রকাশিত হয়েছিল।
চলচ্চিত্রটি দুর্গা পূজা উপলক্ষে ২০২৩ সালের ২০শে অক্টোবর প্রক্ষাগৃহে মুক্তি পায়।
প্লেইডেস

প্লেইডেস, দ্য সেভেন সিস্টার্স বা মেসিয়ার ৪৫(বাংলায় কৃত্তিকা নক্ষত্রপুঞ্জ) নামে পরিচিত একটি মধ্যবয়সী নক্ষত্র ও মুক্ত তারকা স্তবক, যা গরম বি-টাইপ তারকা ধারণ করে এবং বৃষ রাশির উত্তর-পশ্চিমে অবস্থিত। এটি পৃথিবী থেকে প্রায় ৪৪৪ আলোকবর্ষ দূরত্বে অবস্থিত এবং এটি পৃথিবীর নিকটতম তারকাগুচ্ছের মধ্যে একটি। এটি পৃথিবীর নিকটতম মেসিয়ার বস্তু এবং রাতের আকাশে খালি চোখে দেখা সবচেয়ে সুস্পষ্ট স্তবক।
এই স্তবকটি গত প্রায় ১০০ মিলিয়ন বছরের মধ্যে গঠিত এবং তারকাদের ওবি দল দ্বারা প্রভাবিত। উজ্জ্বল নক্ষত্রের চারপাশের প্রতিফলন নীহারিকাকে একসময় তাদের গঠনের উপাদান থেকে অবশিষ্ট বলে মনে করা হয়। কিন্তু এখন তারা আন্তঃনাক্ষত্রিক মাধ্যমের একটি সম্পর্কহীন ধূলিকণা হিসাবে বিবেচিত হয় যার মধ্য দিয়ে তারা বর্তমানে যাচ্ছে। এ ধূলিকণার মেঘ ক্লাস্টারের নক্ষত্রের তুলনায় প্রায় সেকেন্ডে ১৮ কিলোমিটার গতিতে চলে বলে অনুমান করা হয়।
কম্পিউটার সিমুলেশনগুলি দেখিয়েছে যে, প্লেইডেস সম্ভবত একটি কমপ্যাক্ট কনফিগারেশন থেকে তৈরি হয়েছিল যা কালপুরুষ নীহারিকা সাথে সাদৃশ্যপূর্ণ। জ্যোতির্বিজ্ঞানীরা অনুমান করেন যে, ক্লাস্টারটি আরো ২৫০ মিলিয়ন বছর বেঁচে থাকবে এবং তারপর এটি তার আশেপাশের ছায়াপথের সঙ্গে মহাকর্ষীয় মিথস্ক্রিয়ার কারণে খসে পড়বে।
Pleiades নামটি এসেছে থেকে। ভূমধ্যসাগরে নৌকায় পালতোলার ঋতু সীমাবদ্ধ করার ক্ষেত্রে ক্লাস্টারের গুরুত্বের কারণে এটি সম্ভবত প্লেইন (পাত্রে যেতে ) শব্দ থেকে উদ্ভূত হয়েছে। যাহোক, পৌরাণিক কাহিনীতে প্লেইডেস নামটি সাতজন ঐশ্বরিক বোনের জন্য ব্যবহৃত হয়েছিল এবং নামটি তাদের মা প্লিওনের নাম থেকে এসেছে। প্লেইডেসের কার্যকরী অর্থ "প্লিওনের কন্যা"। বাস্তবেও স্টার ক্লাস্টারের নাম প্রায় অবশ্যই প্রথম এসেছিল এবং এটি ব্যাখ্যা করার জন্য প্লিওন আবিষ্কার করা হয়েছিল।
পূর্ব বাঙলার ভাষা আন্দোলন ও তৎকালীন রাজনীতি

পূর্ব বাঙলার ভাষা আন্দোলন ও তৎকালীন রাজনীতি হল বদরুদ্দীন উমর রচিত বাংলা ভাষা আন্দোলন নিয়ে রচিত তিন খণ্ডে প্রকাশিত বই। এর তিনটি খণ্ড যথাক্রমে ১৯৭১, ১৯৭২ ও ১৯৮৪ সালে প্রকাশিত হয়। এটি বাংলা ভাষা আন্দোলন নিয়ে সবচেয়ে তথ্যবহুল সমাদৃত বাংলা বই। বইটির প্রথম খণ্ড পশ্চিমবঙ্গের আনন্দধারা প্রকাশন থেকে এবং পরবর্তী দুইটি খণ্ড বাংলাদেশের মাওলা ব্রাদার্স থেকে প্রকাশিত হয়।
চিও ল্যান হ্রদ

<templatestyles src="Module:Infobox/styles.css"></templatestyles>
চিও ল্যান হ্রদ ( , ) বা রাজ্যপ্রভা বাঁধ জলাধার ( ), থাইল্যান্ডের সুরাত থানি প্রদেশের খাও সোক জাতীয় উদ্যানে অবস্থিত লেক। এটি একটি কৃত্রিম হ্রদ, ১৯৮৭ সালে বিদ্যুতের উৎস হিসেবে থাইল্যান্ডের ইলেকট্রিসিটি জেনারেটিং অথরিটি (EGAT) রাজ্যপ্রভা বাঁধ নির্মাণ করে।
রাজ্যপ্রভা বাঁধ, যার অর্থ 'রাজ্যের আলো', ১৯৮৭ সালের মে মাসে রাজার ৬০ তম জন্মদিনে উদ্বোধনী অনুষ্ঠানে রাজার পদবি থেকে এর নামকরণ করা হয়েছিল। সেদিনের আগে এর নাম ছিল 'চিও ল্যান প্রজেক্ট'। এটি বিদ্যুৎ উৎপাদন, বন্যা নিয়ন্ত্রণ, সেচ এবং মৎস্য চাষের জন্য একটি বহুমুখী প্রকল্প হিসাবে ডিজাইন করা হয়েছিল। ১৯৮২ সালে, থাইল্যান্ডের ইলেক্ট্রিসিটি জেনারেটিং অথরিটি (ইজিএটি) ক্লং সেং নদীর গতিপথ দিয়ে বাঁধ নির্মাণ শুরু করে। যা অববাহিকা । এই বিশাল এলাকা পানিপূর্ণ করার জন্য, বান চিউ লান গ্রামের ৩৮৫টি পরিবারকে পুনর্বাসিত করা হয়। রাবার এবং অন্যান্য চাষের সুযোগ যেমন হাঁস-মুরগি, ফলের বাগান, সবজি চাষ, এবং জলাশয়ে মৎস্য চাষ কৃষকদের আয় বজায় রাখার জন্য প্রয়োজনীয় প্রশিক্ষণ কর্মসূচি এবং ঋণ সুবিধার সাথে একত্রে চালু করা হয়।
প্রতিটি পরিবার ১৯ রাই ( ) রাবার বাগানের করার জন্য পেয়েছে পাশাপাশি এক রাই ( ) তাদের বাসস্থানের জন্য। ক্ষতিপূরণের অংশ হিসাবে, পুনর্বাসিত ব্যক্তিরা পরিবারপ্রতি মাসে ১০০০ বাত পান। পুনর্বাসন মৌলিক পাবলিক অবকাঠামো, জল সরবরাহ ব্যবস্থা, এবং স্কুল, পুলিশ স্টেশন, মেডিকেল সেন্টার এবং কমিউনিটি হলের মতো পাবলিক ভবন তৈরি করা হয়েছে—যার সবই থাই সরকার দ্বারা নির্মিত।
নতুন সৃষ্ট দ্বীপগুলিতে ডুবে যাওয়া বা অনাহার থেকে বাঁচাতে নৌকা এবং হেলিকপ্টারে প্রাণীদের পুনর্বাসন করা হয়েছিল। ১৮ মাসে ১১৬ প্রজাতির ১,৩৬৪টি প্রাণী উদ্ধার করা হয়েছিল, কিন্তু তা মধ্যে ৪৪ টি মারা যায়। বদ্ধ পানির কারণে অনেক প্রজাতির মাছ মারা গেছে।
লেকের গড় গভীরতা প্রায় যখন হ্রদের গভীরতম স্থান প্রায় গভীর।
জাতীয় উদ্যান এলাকা বাঘ, হাতি, ট্যাপির এবং অনেক বানর প্রজাতির মতো স্তন্যপায়ী প্রাণীদের বসবাস রয়েছে। হর্নবিল, ব্যান্ডেড পিটাস এবং গ্রেট আর্গাসের মতো পাখিরাও বনের বাসিন্দা।সরীসৃপগুলির মধ্যে রয়েছে কিং কোবরা, জালিকাযুক্ত অজগর এবং উড়ন্ত টিকটিকি। জলাধার এলাকায় ক্লং সেং, ক্লং নাখা এবং কায়েং ক্রুং বন্যপ্রাণী অভয়ারণ্য রয়েছে যেখানে বিরল প্রাণী পাওয়া যায়। খাও সোক ন্যাশনাল পার্কের পশ্চিমে শ্রী ফাং নাগা ন্যাশনাল পার্ক অবস্থিত যা সংরক্ষণ এলাকা ৪০০০ বর্গ কিলোমিটার পর্যন্ত বিস্তৃত।
তোশিকি কাইফু

কাইফু ২ জানুয়ারী ১৯৩১ সালে নাগোইয়া শহরে জন্মগ্রহণ করেন। তিনি ছয় ভাইয়ের মধ্যে বড় ছিলেন। তার পরিবারিক ব্যবসা প্রতিষ্ঠান ছিল নাকামুরা ফটো স্টুডিও। এটি তার দাদা মেইজি যুগে প্রতিষ্ঠা করেছিলেন এবং এটি মাতসুজাকায়া ফ্ল্যাগশিপ ডিপার্টমেন্টাল স্টোরের পাশে অবস্থিত ছিল।
কাইফু আইচি প্রিফেকচারাল আসাহিগাওকা সিনিয়র হাই স্কুলে ভর্তি পরীক্ষা দিয়েছিলেন। তিনিসহ এগারো জন এই পরীক্ষা দিয়েছিলেন। এগারো জন ছাত্রের মধ্যে নয়জন ভর্তি পরীক্ষায় উত্তীর্ণ হয়েছিলেন। কাইফু সহ দুজন এই পরীক্ষায় উত্তীর্ণ হতে পারেন নি। যুদ্ধের সময় ছাত্র শ্রম সংঘটনের অংশ হিসাবে তাকে একটি মিটসুই ভারী শিল্প কারখানায় নিয়োগ দেওয়া হয়েছিল। যেখানে তিনি দিনরাত বিমানের ইঞ্জিনের অংশগুলি একত্রিত করেছিলেন। ১৯৪৫ সালে যুদ্ধের জন্য তিনি ইম্পেরিয়াল জাপানিজ আর্মির যুব এয়ারম্যান একাডেমিতে যোগদান করেন। কিন্তু অক্টোবরে তার পরিকল্পিত তালিকাভুক্তির আগেই যুদ্ধ সমাপ্ত হয়। এরপর তিনি চুও বিশ্ববিদ্যালয় এবং ওয়াসেদা বিশ্ববিদ্যালয়ে শিক্ষার্জন করেন।
১৭ নভেম্বর ১৯৫৭ সালে কাইফু হাউস অফ রিপ্রেজেন্টেটিভের সদস্যের একজন মহিলা সহকারী সাবুরো ইয়ানাগিহারাকে বিয়ে করেন।
লিবারেল ডেমোক্রেটিক পার্টির (এলডিপি) একজন সদস্য হয়ে কাইফু ১৯৬০ সালের জাপানের সাধারণ নির্বাচনে সফলভাবে প্রতিদ্বন্দ্বিতা করেন এবং জাতীয় আইনসভার সর্বকনিষ্ঠ সদস্য হিসেবে দায়িত্ব গ্রহণ করেন। তিনি ষোল মেয়াদে অর্থাৎ ৪৯ বছর দায়িত্ব পালন করেন।
তাকেশিতা নোবোরু এবং সোসুকে উনোর পদত্যাগের পর দলের নেতৃত্বে ওঠার আগে কাইফু জাপানের শিক্ষামন্ত্রী ছিলেন। ইয়োশিরো হায়াশি এবং শিনতারো ইশিহারার সামনাসামনি কাইফু দলের প্রধান হিসেবে নির্বাচিত হন। ১৯৮৯ সালের আগস্ট মাসে জাপানের ৭৬ তম প্রধানমন্ত্রী হন।
১০ আগস্ট ১৯৯১ সালে কাইফু একটি প্রধান দেশের প্রথম নেতা হয়ে চীনে আনুষ্ঠানিক সফর করেন এবং ১৯৮৯ সালের তিয়েনআনমেন স্কয়ার বিক্ষোভ ও গণহত্যার পরে চীনের কূটনৈতিক বিচ্ছিন্নতা ভেঙে দেন। কাইফু চীনের বিরুদ্ধে অর্থনৈতিক প্রতিযোগিতায় জাপানের অংশগ্রহণের অবসান ঘটিয়েছেন এবং জুন ও জুলাই মাসে দক্ষিণ চীনে বন্যার ক্ষয়ক্ষতির পর $৯৪৯.৯ মিলিয়ন ঋণ এবং অতিরিক্ত $১.৫ মিলিয়ন জরুরি সহায়তা প্রদান করেছেন। ১৯৯১ সালে তিনি উপসাগরীয় যুদ্ধের পরিপ্রেক্ষিতে পারস্য উপসাগরে মেরিটাইম সেলফ-ডিফেন্স ফোর্স পাঠান।
তার দুটি মন্ত্রিসভা জুড়ে কাইফু দলটি তিনি যে সংস্কার চেয়েছিলেন তা এগিয়ে নেওয়ার জন্য খুবই ছোট ছিল এবং সাগাওয়া এক্সপ্রেস কেলেঙ্কারির সৃষ্টি করেছিল। তিনি ১৯৯১ সালের নভেম্বরে পদত্যাগ করেন এবং কিচি মিয়াজাওয়া প্রধানমন্ত্রীত্ব গ্রহণ করেন।
১৯৯৪ সালে তিনি সদ্য প্রতিষ্ঠিত নিউ ফ্রন্টিয়ার পার্টির প্রধান হওয়ার জন্য এলডিপি ত্যাগ করেন। ২০০৩ সালে এলডিপিতে ফিরে না আসা পর্যন্ত তিনি ইচিরো ওজাওয়ার দলকে সমর্থন করেছিলেন। তিনি ২০০৯ সালের নির্বাচনে ডিপিজে প্রার্থী মিৎসুনোরি ওকামোটোর কাছে পরাজিত হন এবং ১৯৫৫ সাল থেকে নিরবচ্ছিন্ন এলডিপি আধিপত্যের সমাপ্তির সাক্ষী ছিল। তার পরাজয়ের সময়, তিনি দীর্ঘ সময় আইনসভার নিম্নকক্ষের সদস্য ছিলেন।
কাইফু ছিলেন শেষ জীবিত প্রাক্তন জাপানী প্রধানমন্ত্রী যিনি ১৯৮০ এর দশকে দায়িত্ব পালন করেছিলেন। তিনি নিউমোনিয়ায় আক্রান্ত হয়ে ৯ জানুয়ারি ২০২২-এ টোকিওর একটি হাসপাতালে ৯১ বছর বয়সে মারা যান। গণমাধ্যমে তার মৃত্যুর ঘোষণা ১৪ জানুয়ারিতে হয়েছিল।